Diari Oficial de la Generalitat Valenciana


Sumari del DOGV 8608, del 07-08-2019 (2019/7714)

RESOLUCIÓ de 25 de juliol de 2019, del conseller d'Hisenda i Model Econòmic, de posada en funcionament del Jurat Economicoadministratiu.
----------------------------------------------------------------------------------------------------------------------------------------

### Dades del document

Número de DOGV
:   8608

Data del DOGV
:   07-08-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/7714


Data del document
:   25-07-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * reglament intern
    * administració regional
    * hisenda regional
    * legislació
    * hisenda pública

RESOLUCIÓ de 25 de juliol de 2019, del conseller d'Hisenda i Model Econòmic, de posada en funcionament del Jurat Economicoadministratiu. [2019/7714]  
L'article 12.5 del Decret 119/2018, de 3 d'agost, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic estableix el Jurat Economicoadministratiu com l'òrgan col·legiat al qual correspon la resolució de les reclamacions economicoadministratives que s'interposen, en matèria de tributs propis, contra els actes administratius tributaris i determinades actuacions dels particulars; així com contra les realitzades per l'Agència Tributària Valenciana que determine la legislació vigent.  
  
Al seu torn, la composició, organització i funcions del Jurat Economicoadministratiu es regulen en el Decret 60/2019, de 12 d'abril, del Consell.  
En aquest sentit, l'esmentat decret, en la disposició addicional única, estableix que la posada en funcionament del Jurat Economicoadministratiu es produirà per resolució de la persona titular de la conselleria competent en matèria d'hisenda, i autoritza, en la disposició final primera, el conseller d'Hisenda i Model Econòmic per a establir el nombre de vocalies del Jurat Economicoadministratiu.  
D'altra banda, la disposició transitòria única de l'esmentat decret exigeix que, per a la posada en funcionament esmentada, es requerirà, almenys, la provisió dels llocs de treball corresponents a la Presidència i a una vocalia, en aquest cas, la persona titular de la vocalia també assumirà totes les funcions que corresponen a la persona titular de la Secretaria. Actualment, una vegada creats els llocs de treball corresponents a la Presidència i a una vocalia, s'està en condicions de poder proveir els esmentats llocs pels procediments que preveu la normativa d'ordenació i gestió de la funció pública valenciana.  
  
Per tot això, i d'acord amb l'anterior, resolc:  
  
Primer. Posada en funcionament del Jurat Economicoadministratiu  
Les activitats del Jurat Economicoadministratiu s'iniciaran l'1 de setembre del 2019.  
  
Segon. Establiment del nombre de vocalies del Jurat Economicoadministratiu  
El nombre total màxim de vocalies del Jurat Economicoadministratiu queda establit en tres.  
A l'efecte de la posada en funcionament, a més del president, el Jurat Economicoadministratiu comptarà amb una vocalia, que assumirà totes les funcions que corresponen a la Secretaria, fins a la provisió d'aquesta.  
  
Tercer. Publicitat de la resolució  
Aquesta resolució es publicarà en el Diari Oficial de la Generalitat Valenciana.  
  
València, 25 de juliol de 2019.- El conseller d'Hisenda i Model Econòmic: Vicent Soler i Marco.